18. ΒΑΣΙΛΙΚΟΝ ΔΙΑΤΑΓΜΑ της 11/26 Νοεμ. 1952 Περί διεξαγωγής εκλογής μελών Γενικής Συνελεύσεως Αυτονόμου Σταφιδικού Οργανισμού. Έχοντες υπ’ όψιν το άρθρ. 6 του Νόμ. 2221/1952 «περί ρυθμίσεως της εξαγωγής Κορινθιακής σταφίδος εις το εξωτερικόν» και 14 εδάφ. 2 του Νόμ. 6028/1934 «περί τροποποιήσεως και κωδικοποιήσεως των Νόμων περί Αυτονόμου Σταφιδικού Οργανισμού» ως και την υπ’ αριθ. 835/1952 γνώμην του Συμβουλίου Επικρατείας προτάσει του Ημετέρου επί της Γεωργίας Υπουργού απεφασίσαμεν και διατάσσομεν: Άρθρ.1.-Η εκλογή των υπό των Ενώσεων Γεωργικών Συνεταιρισμών και των μη υπαγομένων εις ένωσιν Συνεταιρισμών σταφιδοπαραγωγών υποδεικνυομένων μελών της Γενικής Συνελεύσεως του Αυτονόμου Σταφιδικού Οργανισμού γίνεται τη μερίμνη και υπό την εποπτείαν των οικείων Εποπτών ή Επιθεωρητών Γεωργικών Συνεταιρισμών της Αγροτικής Τραπέζης της Ελλάδος, καλουμένων προς τούτο υπό του Υπουργείου της Γεωργίας, και εντός της τασσομένης υπό τούτου προθεσμίας. Δεν έχουν δικαίωμα εκλογής αντιπροσώπων εις την κατά το επόμενον άρθρον ειδικήν συνέλευσιν οι ειδικοί παραγωγικοί συνεταιρισμοί (γαλακτοκομικοί, μελισσοκομικοί κλπ.) έστω και αν μεταξύ των μελών των περιλαμβάνωνται και σταφιδοπαραγωγοί. Άρθρ.2.-Η κατά το προηγούμενον άρθρον εκλογή γίνεται εις ειδικάς Συνελεύσεις συγκαλουμένας εις την έδραν εκάστης Ενώσεως Γεωργικών Συνεταιρισμών. Αι ειδικαί αύται συνελεύσεις απαρτίζονται εξ ειδικών αντιπροσώπων των κατά τον χρόνον της συγκλήσεως της συνελεύσεως ταύτης υφισταμένων συνεταιρισμών υπαγομένων ή μη εις Ένωσιν Συνεταιρισμών, αποκλειομένων των υπό εκκαθάρισιν τελούντων τοιούτων. Όλοι οι εκτός Ενώσεως Συνεταιρισμοί Σταφιδοπαραγωγών κατανέμονται υπό των οικείων Εποπτών Γεωργικών Συνεταιρισμών μεταξύ των εν τη αυτή επαρχιακή περιφερεία Ενώσεων Συνεταιρισμών κατ’ ίσην κατά το δυνατόν αναλογίαν λαμβανομένων υπ’ όψει και των αποστάσεων των εδρών των συνεταιρισμών από την έδραν των Ενώσεων. Σελ. 621 Προστασία Σταφίδας ΑΣΟ 16.Θ.δ.12-18 Οι τυχόν υφιστάμενοι συνεταιρισμοί σταφιδοπαραγωγών των επαρχιών Ναυπακτίας και Μεσολογγίου υπάγονται εις την Ένωσιν Πατρών, οι της Νήσου Λευκάδος εις την Ένωσιν Αργοστολίου και οι της επαρχίας Γυθείου εις την Ένωσιν Καλαμών. Συνεταιρισμοί μέλη τυχόν δύο Ενώσεων με διαφόρους σκοπούς υπάγονται εις την Ένωσιν εις ην κατά το πρώτον προσεχώρησαν, συνεταιρισμοί δε δηλώσαντες αποχώρησιν εκ της εξ ης ανήκον Ενώσεως υπάγονται υποχρεωτικώς εις την Ένωσιν ταύτην, εφ’ όσον δεν συνεπληρώθη ο νόμιμος χρόνος της αποχωρήσεως. Άρθρ.3.-Έκαστος συνεταιρισμός δικαιούται να αποστείλη εις την ειδικήν συνέλευσιν ένα μόνον αντιπρόσωπον εκλεγόμενον υπό της Γενικής Συνελεύσεως αυτού. Αι γενικαί αύται συνελεύσεις των συνεταιρισμών συγκαλούνται υπό του Προέδρου του Διοικητικού Συμβουλίου εκάστου Συνεταιρισμού και συνέρχονται εντός εξ το πολύ ημερών από της λήψεως της περί τούτου εγγράφου προσκλήσεως του Επόπτου ή Επιθεωρητού Γεωργικών Συνεταιρισμών και κατά προτίμησιν ημέραν Κυριακήν και αν ακόμη η περί Γενικών Συνελεύσεων προθεσμία του καταστατικού του οικείου Συνεταιρισμού είναι διάφορος. Εάν δεν επιτευχθή απαρτία η συνέλευσις συνέρχεται την επομένην ημέραν οπότε θεωρείται εν απαρτία οσοιδήποτε και αν είναι παρόντες. Οι αντιπρόσωποι εκλέγονται δια μυστικής δια ψηφοδελτίων ψηφοφορίας. Εκλεγείς θεωρείται ο λαβών την απόλυτον πλειοψηφίαν των παρουσών ψήφων. Εάν δεν επιτευχθή απόλυτος πλειοψηφία κατά την αρχικήν ψηφοφορίαν αύτη επαναλαμβάνεται. Εν τη περιπτώσει ταύτη εκλεγείς θεωρείται ο λαβών τας περισσοτέρας ψήφους. Ο Πρόεδρος της Συνελεύσεως οφείλει ν’ ανακοινώση αμέσως το αποτέλεσμα της εκλογής εις τον οικείον Επόπτην ή Επιθεωρητήν Συνεταιρισμών και εις την Ένωσιν εις την οποίαν ανήκει ή έχει κατά τας διατάξεις του παρόντος υπαχθή ο Συνεταιρισμός. Σελ. 622 Άρθρ.4.-1.Ο Πρόεδρος του Διοικητικού Συμβουλίου εκάστης Ενώσεως οφείλει να συγκαλέση την κατά το άρθρ. 2 του παρόντος συγκροτηθησομένην ειδικήν συνέλευσιν εντός προθεσμίας δύο ημερών από της λήψεως της προς τούτο εγγράφου προσκλήσεως του οικείου Επόπτου Γεωργικών Συνεταιρισμών απευθύνων δια συστημένης επιστολής πρόσκλησιν προς ένα έκαστον των κατά το προηγούμενον άρθρον εκλεγέντων ειδικών αντιπροσώπων περιέχουσαν ως μόνον θέμα «την υπόδειξιν των εις την Ένωσιν αναλογούντων μελών της Γενικής Συνελεύσεως του Αυτονόμου Σταφιδικού Οργανισμού μετ’ ισαρίθμων αναπληρωματικών τοιούτων». 2.Η ημέρα και η ώρα της συγκλήσεως της ειδικής συνελεύσεως εκάστης Ενώσεως αναγραφομένη εις την πρόσκλησιν ορίζεται κατόπιν συνεννοήσεως του αρμοδίου Επόπτου Συνεταιρισμών μετά του Προέδρου αυτής, λαμβανομένης προνοίας ώστε μεταξύ της ημέρας της αποστολής των προσκλήσεων και της ημέρας της συνεδρίας της Συνελεύσεως να μεσολαβή αρκετόν χρονικόν διάστημα πάντως ουχί μικρότερον των τριών ημερών και ουχί μείζον των πέντε, επαρκούν δια την μετάβασιν των ειδικών αντιπροσώπων εις την έδραν της Ενώσεως. 3.Εις την Ειδικήν Συνέλευσιν εκάστης Ενώσεως παρίσταται και ο αρμόδιος Επόπτης ή Επιθεωρητής Συνεταιρισμών ή εν ελλείψει τοιούτων ο Ειρηνοδίκης του τόπου της Συνεδρίας της Συνελεύσεως δια την εποπτείαν της τηρήσεως των διατάξεων του παρόντος. 4.Κατά την ημέραν της Συνελεύσεως και προ της υπ’ αυτής εκλογής του Προεδρείου, Επιτροπή αποτελουμένη εκ του αρμοδίου Επόπτου Συνεταιρισμών ή του Ειρηνοδίκου, του Προέδρου του Διοικητικού Συμβουλίου και του Προϊσταμένου του Εποπτικού Συμβουλίου της Ενώσεως προβαίνει εις τον έλεγχον και παραλαβήν των πληρεξουσίων των ειδικών αντιπροσώπων των διαφόρων Συνεταιρισμών. Η ειδική αύτη Συνέλευσις θεωρείται εν απαρτία όσοι δήποτε αντιπρόσωποι Συνεταιρισμών και αν είναι παρόντες. 16.Θ.δ.18 Προστασία Σταφίδας ΑΣΟ 5.Μετά την εκλογήν του Προεδρείου και την υπόδειξιν των ψηφολεκτών γίνεται μυστική δια ψηφοδελτίων ψηφοφορία προς υπόδειξιν των εις την Ένωσιν αναλογούντων τακτικών μελών της Γενικής Συνελεύσεως του Αυτονόμου Σταφιδικού Οργανισμού. Εις έκαστον ψηφοδέλτιον πρέπει ν’ αναγράφεται αριθμός ονομάτων ίσος με τον αριθμόν των εις την Ένωσιν αναλογούντων μελών της Γενικής Συνελεύσεως του Αυτονόμου Σταφιδικού Οργανισμού. Τα πέραν του αριθμού τούτου ονόματα δεν λαμβάνονται υπ’ όψιν. Μετά το πέρας της ψηφοφορίας ταύτης ενεργείται νέα τοιαύτη καθ’ όμοιον τρόπον προς υπόδειξιν ισαρίθμων αναπληρωματικών μελών. 6.Εκλεγέντες θεωρούνται οι κατά σειράν λαμβάνοντες τας περισσοτέρας ψήφους. 7.Εις την ειδικήν ταύτην συνέλευσιν δύναται ο αντιπρόσωπος ενός Συνεταιρισμού ν’ αντιπροσωπεύη μέχρι δύο ετέρους, εφ’ όσον εξουσιοδοτηθή εγγράφως προς τούτο, αποκλείονται δε της Συνελεύσεως ταύτης Συνεταιρισμοί, οίτινες δεν προέβησαν εγκαίρως εις την εκλογήν των ειδικών αντιπροσώπων των ή δεν υπέδειξαν αυτούς δια την εν λόγω ειδικήν Συνέλευσιν της Ενώσεως. Άρθρ.5.-1.Εις όσας περιφερείας δεν υπηρετούν Επόπται Γεωργικών Συνεταιρισμών ή δεν επαρκούν οι υπηρετούντες δια τας Γενικάς Συνελεύσεις των Ενώσεων της περιφερείας των δύνανται οι αρμόδιοι Επιθεωρηταί Συνεταιρισμών, εις ους ανατίθεται η ανωτέρα εποπτεία της ακριβούς εκτελέσεως των σχετικών με την υπόδειξιν των μελών της Γενικής Συνελεύσεως του Αυτονόμου Σταφιδικού Οργανισμού διατάξεων του παρόντος Διατάγματος ν’ αναθέτωσι την εκτέλεσιν εις Επόπτας γειτονικών περιφερειών αναφέροντες σχετικώς εις το Υπουργείον της Γεωργίας. 2.Εις τους αυτούς Επιθεωρητάς Συνεταιρισμών ανατίθεται κατ’ αναφοράν των αρμοδίων Εποπτών ή και αυτεπαγγέλτως άμεσος επίλυσις των τυχόν κατά την εκτέλεσιν προκυπτουσών αποριών. Άρθρ.6.-1.Έκαστον μέλος της ειδικής Συνελεύσεως εκάστης Ενώσεως ως και πας τρίτος δύναται εντός 48 ωρών από του πέρατος της εκλογής να υποβάλη ένστασιν κατά του κύρους ταύτης εφ’ όσον δεν ετηρήθησαν αι διατάξεις του παρόντος Δ/τος ή εφ’ όσον τα εκλεγέντα πρόσωπα δεν συγκεντρώνουν τας ιδιότητας του άρθρ. 14 (παρ. 5 και 6) του Νόμ. 6028 «περί τροποποιήσεως και κωδικοποιήσεως των Νόμων περί Αυτονόμου Σταφιδικού Οργανισμού». 2.Αι ενστάσεις αύται υποβάλλονται εις τον παρακολουθήσαντα την συνέλευσιν Επιθεωρητήν ή Επόπτην Συνεταιρισμών ή Ειρηνοδίκην, προκειμένου περί της ειδικής Συνελεύσεως της Ενώσεως. Άρθρ.7.-1.Μετά το πέρας της ειδικής συνελεύσεως και της κατά το προηγούμενον άρθρον 48ώρου προθεσμίας προς υποβολήν των ενστάσεων, ο αρμόδιος Επόπτης ή Επιθεωρητής Συνεταιρισμών ή Ειρηνοδίκης παραλαμβάνουν τα κάτωθι έγγραφα άτινα υποχρεούνται ν’ αποστείλωσιν αυθημερόν προς το Υπουργείον Γεωργίας. α)Αντίγραφον του πρακτικού της κατά τα προηγούμενα Ειδικής Συνελεύσεως της Ενώσεως. β)Τον υπό του Προεδρείου καταρτισθέντα κατάλογον των εκλεγέντων μελών της Γενικής Συνελεύσεως του Αυτονόμου Σταφιδικού Οργανισμού και των αναπληρωτών τούτων. γ)Τα έγγραφα των Συνεταιρισμών της Ενώσεως τοιούτων, δι’ ων ούτοι ώρισαν τους ειδικούς αντιπροσώπους των και δ)Τας τυχόν υποβληθείσας ενστάσεις μετ’ εκθέσεώς των επ’ αυτών. Της παραλαβής των άνω εγγράφων, δέον να γίνη ειδική μνεία εις το πρακτικόν περί ου ανωτέρω. Άρθρ.8.-Εις περίπτωσιν καθ’ ην Ένωσίς τις Συνεταιρισμών ηρνήθη να υποδείξη τα εις αυτήν αναλογούντα μέλη της Συνελεύσεως κατά την ορισθείσαν προς τούτο ημέραν υποχρεούται ο αρμόδιος Επόπτης Συνεταιρισμών ν’ απευθυνθή αυθημερόν δι’ αναφοράς του προς τον αρμόδιον Νομάρχην, όστις αμέσως οφείλει εντός τακτής προθεσμίας ουχί μεγαλυτέρας των οκτώ ημερών, να υποδείξη τας εις την Ένωσιν αναλογούντα μέλη της συνελεύσεως, μετ’ ισαρίθμων αναπληρωματικών τοιούτων προτιμών τους σταφιδοκτήμονας της περιφερείας, τους καλλιεργούντας την μεγαλυτέραν έκτασιν. Η αναφορά αύτη κοινοποιείται και εις το Υπουργείον Γεωργίας. Άρθρ.9.-1.Μετά την συγκέντρωσιν των κατά τα προηγούμενα άρθρα στοιχείων και τον έλεγχον τούτων ο Υπουργός της Γεωργίας εγκρίνει τας καθ’ έκαστον εκλογάς ή δι’ ητιολογημένης αποφάσεώς του ακυροί, εν μέρει ή εν όλω, όσας βάσει υποβληθεισών ενστάσεων κρίνει ακυρωτέας, εν τοιαύτη δε περιπτώσει διατάσσει την επανάληψιν αυτών εις ημέραν υπ’ αυτού καθοριζομένην. 2.Τα ονόματα των υπό των Ειδικών Συνελεύσεων των Ενώσεων Συνεταιρισμών εκλεγέντων τακτικών και αναπληρωματικών μελών μετά την επικύρωσιν των εκλογών, ανακοινοί το Υπουργείον Γεωργίας εις τον Αυτόνομον Σταφιδικόν Οργανισμόν. Σελ. 623 Προστασία Σταφίδας ΑΣΟ 16.Θ.δ.18 Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.